Madrac

I Madrac (cognossûts ancje come Orchestra Digitâl Madrac o Madrac Digital Massive) a son un trio di funk e musiche nere. Fondâts di ReddKaa come progjet colaboratîf tra musiciscj furlans underground tal 1999, i son cumò diventâts un grup fis, cun Francesco Zanelli (vôs), ReddKaa (vocals, Guitar, Beats), Kappah (Beats, Bass) e MattiaC (Keyboards, Beats). I an produsût trei albums, "Technotitlàn" (Musiche Furlane Fuarte / Nota, 1999), "Real" (ReddArmy / Musiche Furlane Fuarte, 2006) e "L'esercito del Sole" (ReddArmy, 2011). I Madrac a son caraterizâts da suns scûrs e potents, lengaç spes provocatori (che i à valût l'"explicit lyrics" su la cuviertine di "real") e "street wise" e contaminazion di sunôrs forescj imbastîts cul furlan.

 La nassite 
Il prin butul dai Madrac e pues jessi considerade la cjançon "Urtio", scrite di ReddKaa tal 1996 su test di Guido Carrara (za Mitili Flk), vincidore dal Premi Friûl, che za mostrave segnâi dal gjenar musicâl a vignî: lenghe furlane (tal dialet arcaic di For Davôtri/Fors Davuotri, patrie di ReddKaa, nassût a Rome di gjenitôrs de val Dean) misturade cun campions di eletroniche arude, hip hop e funk.

 Technotitlàn  
Il prin disc, "Technotitlàn", realizât cun la colaborazion di 29 musiciscj underground furlans, al ampliave cheste tendence, passant di cjançons ironichis come "Cjargnocentric" (drum 'n'bass ch'al declaravi "al è dimostrât al di là di ogni resonevul dubit che il rock, il drum'n'bass, il big beat, l'hip hop, il dark, il rock, il metal, il trip hop e la techno i son nassûts a Fors Davuotri e dopo son stâts copiâts!"), "Standby", su un test e un campionament di Lino Straulino, "Mai", che e cjapave ispirazion dai suns apene jessûts (par l'epoche) di Timbaland, "Dîs Pierdûts" dulà che la regjie di Simone Sant, fonic e cuasi coautôr dal disc, sfociave in un arangjament elaborât e la finâl "Agnui e gjaui ch'i giuio", grand finale apocalitic e dark. Dopo la presentazion dal disc in Sala Madrassi il progjet Madrac al fo metût in bande di ReddKaa dopo une disine di concerts, un pêl par la dificoltât di puartâ ator un progjet cussì complès dal vîf, un pêl par dâ prioritât al so altri progjet, i Dlh Posse, nonostant lis buinis recensions dal disc su pai gjornâi locâi e nazionâi (cuntune otime recension di Musica di Repubblica, tal 2003).

 Real 
A la fin dal 2005 ReddKaa al cjape in man un altri viaç il progjet, chest viaç zontant inmò une schirie di musiciscj locâi e no dome. Il disc, "Real", al conten 14 tracis stilisticamentri plui maduris e omogjenis di "Technotitlàn". Regjistrât e mixât di Irko Studiobeat a Preganziol (TV), il disc al tache cu la violentissime "Estremist" par passâ a le furlano-polemiche "Clap tal suei", vie vie fin a tocs come "Soreli", che al dopre un ritornêl popolâr ("su la plui alte cime / al jeve il soreli a buinore...") in tun contest neo-soul. Il disc al conten encje doi tocs par talian, di cui un, "Who's the king", cul gurizan Giuann Shadai e il belumàt Mole, al ven doprât come prin singul, cun tun video in animazion digjitâl fat di ReddKaa stes in trê mês di lavôr, video mandât su network nazionâi come Rai e All Music in programs musicâi, cun tun sucès plui che bon a livel talian. Subit prime da la jessude da l'album ReddKaa al clame a sunâ cun lui Mattia Cuttini (aka MattiaC) e Christian Pevere (Kappah), fasint dai Madrac un grop vêr e propri.

 Il dopo-marilenghe 
Cun la fondazion di ReddArmy, etichete fondade di ReddKaa, e viodint il piçul sucès comerciâl dal disc, probabilmentri no adat al marcjât furlan, i Madrac decidin di suspindi almancul temporaneamentri la produzion in marilenghe (forsi une coincidence forsi no che l'ultin toc di "Real" si clami "Mandi e grazie") passant al talian par la produzion dal tierç disc, temporaneamentri clamât "L'esercito del sole", in jessude pal 2010. Tal avost 2009 al è entrât tal grop Francesco Zanelli, cjantant di Latisanotta, çjapant il puest di ReddKaa a le vos tant che lui al sune le chitarre.

L'esercito del Sole
Il 1 di Genâr 2007 ReddKaa al fonde la ReddArmy, asociazion culturâl e etichete indipendent che e met a dun tra chei aitis Carnicats, Maci's Mobile, Dlh Posse, Mole (in seguito Mole and the Moon Walktet), Railster, Dj Tubet, e i stes Madrac, che i decidin almancul pal moment di bandonâ la produzion par Furlan e tachin le produzion dal tierç album, clamât "L'esercito del Sole". In tal Avost 2009 si zonte al grop il cjantant di Tisane Francesco "Zanna" Zanelli.  Dopo un prin rinvio tal mai 2010, il disc al iesc il 7 di fevrâr 2011, cun tun grump di ospits nazionâi e internazionâi come CapaRezza, Primo Brown dai Cor_Veleno, Dean Fraser, Skerrit Bwoy (frontman par i Major Lazer), Paolo Baldini dai Africa Unite e aitis inmò.

 Discografie 
Album Studio
 1999 - Technotitlàn 
1999; Musiche Furlane Fuarte
 N°  Traccia 1  Cjargnocentric 2  Ma no è vero nuio 3  Mai 4  Dut l’amor dal mont 5  Standby 6  Svuala 7  Technotitlàn 8  Nencje de stesso specie 9  Dîs Pierduts 10  Madrac 11  I clauts de cruos 12  Agnui e gjaui ch’i giuio

 2006 - Real 
2006, 1 d'avost; Musiche Furlane Fuarte/ReddArmy
 N°  Traccia  Durata 1  Estremist  1:15 2  Clap Tal Suei  3:35 3  Fôc  4:32 4  La Mê Benedizion  3:48 5  Who's the King,Part 1 : King of the Dancehall  2:30 6  Who's the King, Part 2: Real (Segue: Niari)  4:10 7  Miei Timps (Son Cumò)  3:12 8  Reality Check  3:16 9  Grazie  3:16 10  Musiche Par Taconâ  2:56 11  Pardabon (Segue: Sanc e Mîl)  3:59 12  Scjaldimi la Vito  4:05 13  Soreli  6:07 14  Mandi e Grazie  5:36
 2011 - L'esercito del Sole 
2011, 13 di fevrâr; ReddArmy (RA012)
 N°  Traccia  Durata 1  What It Takes To Be A Man  4:26 2  Miss Jones  3:43 3  Normale  3:43 4  Davvero  2:53 5  Solo lei  4:11 6  Venerdì sabato domenica  3:54 7  Modello negativo  3:24 8  Miele e veleno  3:52 9  Brucia (segue: Sestante) 6:03 10  La linea sottile  3:41 11  Io non ho paura  3:22 12  Ricomincio da me  4:50 13  Atlantica  5:34

Album Remix
 2012 - III+ 
2012, 20 di jugn; ReddArmy (RA014)
 N°  Traccia  Durata 1  What it takes to be a man (Hellomynameisra rmx)  3:43 2  Io non ho paura (J.Wise rmx) (feat. Primo Brown & King David)  3:28 3  Onde radio  3:53 4  Brucia (Tuzo rmx)  5:00 5  Normale (Fare Soldi rmx) (feat. Caparezza)  3:57 6  Io non ho paura (Digi G'Alessio rmx)  2:35 7  La linea sottile (WishinWell rmx)  3:46 8  Modello negativo (Blessy G's rmx)  3:33 9  Venerdì sabato domenica (Pat Cosmo Rmx) (feat. Dean Fraser)  4:09 10  Ricomincio da me (Kboard rmx)  3:34 11  Atlantica (Paolo Baldini rmx)  4:31 12  What it takes to be a man (Deison rmx)  4:17

 2012 - The ReddArmy Family mixes
2012; ReddArmy (RA016)
 N°  Traccia  Durata 1  Brucia (Arbeiter rmx)  4:13 2  Davvero (MTMP rmx)  3:43 3  Miele e veleno (Mole rmx)  3:00 4  Solo lei (Smania Uagliuns rmx)  4:14 5  Normale (3 is a crowd rmx) (feat. Caparezza)  3:23 6  Venerdì sabato domenica (F.Thoro rmx)  3:14

 Cjançons da atîs albums 
 1996 - Urtio (come ReddKaa, inte compliation "9606" di Radio Onde Furlane )
 2004 - Tal To stereo (inte compilation "Misture" di Radio Onde Furlane)

 Risultives 

 Leams esternis 
 Sît dai Madrac
 Sît di ReddArmy
 Video di "Who's the king"
 Sît di Irko Studiobeat
 Entropia Studios di Simone Sant

Categorie:Musiche furlane
Categorie:Grups musicâi furlans